บาทเปิด 30.73/75 ทรงตัว
ธนาคารกรุงเทพ รายงาน เงินบาทเปิด 30.73/75 ทรงตัวจากวานนี้ นักลงทุนยังรอผลประชุม บีโอเจ
30 ต.ค. 2555

ธนาคารกรุงเทพ รายงาน เงินบาทเปิด 30.73/75 ทรงตัวจากวานนี้ นักลงทุนยังรอผลประชุม บีโอเจ
นักบริหารเงินจากธนาคารกรุงเทพ เปิดเผยว่า เงินบาทเปิดตลาดเช้านี้อยู่ที่ระดับ 30.73/75 บาท/ดอลลาร์ ทรงตัวจากเย็นวานนี้ (29 ต.ค.) ที่ปิดตลาดที่ระดับ 30.73/75 บาท/ดอลลาร์ เนื่องจากตลาดหุ้นสหรัฐอเมริกาปิดทำการและยังไม่มีปัจจัยสำคัญที่ส่งผลต่อค่าเงินดอลลาร์ ทั้งนี้ ปัจจัยที่นักลงทุนให้ความสนใจคือ การประชุมของธนาคารกลางญี่ปุ่น(บีโอเจ)
ส่วนความเคลื่อนไหวของค่าเงินสกุลหลักต่างประเทศช่วงเช้าวันนี้ เงินเยนอยู่ที่ระดับ 79.80/92 เยน/ดอลลาร์ อ่อนค่าจากช่วงเย็นที่อยู่ที่ระดับ 79.58/59 ส่วนเงินยูโรอยู่ที่ระดับ 1.2910/2915 ดอลลาร์/ยูโร จากช่วงเย็นที่ระดับ 1.2910/2912 ดอลลาร์/ยูโร 
นักบริหารเงินประเมินว่า เงินบาทในวันนี้น่าจะมีแนวโน้มแกว่งตัวอยู่ในกรอบแคบๆ โดยคาดว่าเงินบาทน่าจะเคลื่อนไหวอยู่ในกรอบระหว่าง 30.67-30.70 บาท/ดอลลาร์